stanford-oval/wikipedia huggingface dataset:
הקצין והקטינה
תקציר העלילה

סוזן אפלגייט (ג'ינג'ר רוג'רס) מגיעה לניו יורק מעיירה קטנה באיווה. במשך שנה היא מחליפה עבודות רבות עד שעוברת קורס לעיסוי קרקפת. הלקוח הראשון שלה הוא מר אוסבורן (רוברט בנצ'לי). הוא מנסה להתחיל אתה ומטריד אותה מינית והיא בורחת ממנו ומחליטה לחזור לאיווה.
בתחנת הרכבת אין לה כסף לקניית כרטיס אבל מתברר לה שקטינים עד גיל 12 משלמים חצי כרטיס. היא נכנסת לשירותים, מתלבשת כנערה עם צמות, מבקשת ממישהו שיתחזה לאביה ויקנה לה כרטיס כי היא בת 12 פחות שבוע.
ברכבת היא מעלה את חשדם של הכרטיסנים. כאשר הם מבחינים בה מעשנת, הם רודפים אחריה והיא נמלטת מהם ונכנסת לתא בו נמצא גבר - מייג'ור פיליפ קירבי (ריי מילאנד). היא מספרת לו שהיא בת 12 ושמה סו-סו והוא מסכים לשכן אותה בתאו עד הבוקר.
פיליפ הוא מדריך בכיר באקדמיה צבאית. הוא מאורס לפמלה היל (ריטה ג'ונסון), בתו של מפקד בית הספר, קולונל היל (אדוארד פילדינג).
הרכבת מתעכבת בגלל שיטפון ופמלה נוסעת עם אביה לפגוש את פיליפ. היא מוצאת להפתעתה את סוזן בתא של פיליפ. פיליפ חוזר עם מגש ארוחת בוקר לסוזי ופמלה מטיחה את המגש בפניו.
הקולונל מבקש להדיח את פיליפ אבל הוא מציג בפני סגל המפקדים את סו-סו בת ה-12 וכולם נרגעים. סו-סו נשארת כמה ימים בפנימייה וכל הקדטים מחזרים אחריה. היא גרה עם לוסי היל (דיאנה לין) אחותה של פמלה. לוסי מכירה מיד שסו-סו היא בוגרת אך לא מסגירה אותה כי היא שונאת את אחותה.
פיליפ רוצה לעזוב את האקדמיה הצבאית לטובת שירות בחזית אבל פמלה רוצה אותו לידה ומטרפדת את ניסיונותיו. לפי בקשת לוסי, מתקשרת סוזן לוושינגטון די. סי. ומבקשת שיאשרו את בקשתו. פמלה מגלה זאת וגם את העובדה שסוזן מבוגרת ומבקשת ממנה להסתלק במהירות כדי לא להביך את פיליפ.
סוזן חוזרת לאיווה, דוחה ניסיונות חיזור וחולמת כל הזמן על פיליפ. פיליפ בדרכו לסן דייגו כדי להתגייס לתפקיד פעיל. הוא מתקשר לביתה של סו-סו והיא עונה לו בשם אמה. כשהיא רואה שאמה (לילה רוג'רס) לא תוכל לעמוד בשאלותיו של פיליפ, היא מתחזה לאמה. פיליפ מגיע ונדהם מדמיון בין סו-סו לאמה. הוא אומר לה כי ארוסתו פמלה בחרה להתחתן עם מישהו עשיר ויציב ממנו.
הוא מגיע לתחנת הרכבת ורואה שם אישה שמזדהה כסוזן אפלגייט הבוגרת ושניהם מתחבקים ועולים לרכבת.
צוות השחקנים

| שם השחקן/ית | שם הדמות | הערות |
| --- | --- | --- |
| ג'ינג'ר רוג'רס | סוזן (סו-סו) אפלגייט |  |
| ריי מילאנד | פיליפ קירבי | מייג'ור |
| ריטה ג'ונסון | פמלה היל | ארוסתו של פיליפ |
| דיאנה לין | לוסי היל | אחותה של פמלה |
| אדוארד פילדינג | קולונל היל | מפקד אקדמיה צבאית |
| רוברט בנצ'לי | מר אוסבורן | איש עסקים |
| לילה רוג'רס | גב' אפלגייט | אמה של סוזן |
ויצ'נצה (נפה)

| --- | --- |
סמל ויצ'נצהסמל ויצ'נצה

 מדינה:  איטליה איטליה
 מחוז:  ונטו ונטו
 מושל:  Francesco Rucco
 רשות מחוקקת:  Provincial Council of Vicenza 
 בירת הנפה:  ויצ'נצה 
 שטח:  320 קמ"ר
 אוכלוסייה:  ‏
  ‑ בנפה:  872,109 (2011)
  ‑ צפיפות:  106 נפש לקמ"ר (2011)
 קואורדינטות:  45°33′N 11°33′E﻿ / ﻿45.55°N 11.55°E﻿ / 45.55; 11.55 
 אזור זמן:  UTC +1
 http://www.provincia.Savona.it
  מפת מיקום  מפה מפורטת     לחצו כדי להקטין חזרה    לחצו להגדלה       נפת אימפריה tabBackground:;tabBorder:#aaa;defaultTab:0;
 
נפת ויצ'נצה (באיטלקית:  Provincia di Vicenza ) היא נפה במחוז ונטו שבאיטליה. היא משתרעת על שטח של 
320 קמ"ר, ובשנת 2011 התגוררו בה 872,109 נפש. בירתה של הנפה בעיר  ויצ'נצה .
הנפה גובלת בנפת טרנטו במחוז טרנטינו - אלטו אדיג'ה במערב ובצפון. בצפון-מזרח הנפה גובלת בנפת בלונו בדרום-מזרח הנפה גובלת בנפת פדובה ובנפת ורונה במערב.
הקרב הנשכח

| --- | --- |

 מבוסס על:  קרב שפך הסכלדה
 בימוי:  מתייס ואן היינינגן 
 הופק בידי:  Alain de Levita, Evangelische Omroep, נטפליקס, Caviar 
 תסריט:  פאולה ואן דר אוסט   ג'סי מימן
 עריכה:  מארק בכטולד 
 שחקנים ראשיים:  חייס בלום   ג'יימי פלאטרס   סוזאן ראדר   טום פלטון
 מוזיקה:  אמילי לויאנייז פארוש
 מדינה:  הולנד 
 חברה מפיצה:  September Films
 שיטת הפצה:  וידאו על פי דרישה 
 הקרנת בכורה:  הולנד 14 בדצמבר 2020   הולנד 5 ביוני 2021   15 באוקטובר 2021 נטפליקס
 משך הקרנה:  124 דק' 
 שפת הסרט:  אנגלית, הולנדית, גרמנית 
 סוגה:  סרט מלחמה 
 תקציב:  14 מיליון אירו
 דף הסרט ב־IMDb
 
הקרב הנשכח (בהולנדית: De Slag om de Schelde) הוא סרט מסוגת סרט מלחמה המבוסס על קרב שפך הסכלדה מ-1944, במלחמת העולם השנייה, עם תחילת תבוסת הגרמנים באירופה. הסרט עוסק בניסיונות כוחות בעלות הברית לכבוש את נמל אנטוורפן, שהיווה מרכז חשוב וחיוני במאמץ לכיבוש אירופה כולה מידי הגרמנים. הסרט עוקב אחר מספר דמויות ביניהן טייס בריטי, חייל הולנדי בצבא הגרמני שנפצע ונשלח לשרת כמתרגם במשרדו של מפקד כוח הכיבוש בזילנד, ועמו כמה אנשי מחתרת המתנגדים לכיבוש הנאצי.
שחקנים

חייס בלום בתפקיד מרינוס ואן סטאפרן
ג'יימי פלאטרס בתפקיד ויליאם סינקלייר
סוזאן ראדר בתור טנטיה פיסר
יאן בייפוט כדוקטור פיסר
טום פלטון בתור טוני טרנר
הפקה > פיתוח

מתייס ואן היינינגן ביים את הסרט. אלן דה לויטה, פאולה ואן דר אוסט ומארק ואן אייוון שימשו כמפיקים. EO, NPO, חברת Caviar הבלגית הצטרפו לפרויקט כמפיקים משותפים. הסרט קיבל מימון מCoBo, קרן הקולנוע ההולנדית, הקרן האודיו -וויזואלית הפלמית ומקלט המס הבלגי. בנובמבר 2019 הוכרז כי נטפליקס תפיק את הסרט, מה שהופך אותו לסרט ההולנדי הראשון של החברה.
הפקה > צילומים

עם תקציב של כ-14 מיליון יורו, הוא הסרט ההולנדי השני היקר ביותר שנעשה אחרי ה"ספר השחור" בשנת 2006. הוא צולם בעיקר בהולנדית ובאנגלית עם קצת גרמנית. הצילום החל בליטא. מקומות הצילום כללו גם את הולנד ובלגיה.
יציאה לאקרנים

טריילר ראשון יצא בנובמבר 2020.  הסרט הוקרן בבכורה בפליסינגן ב-14 בדצמבר 2020. הוא היה אמור להיות מוצג במקור בבית קולנוע בהולנד כמה ימים לאחר מכן, אך הוא נדחה ל-5 ביוני 2021.  הסרט זמין בנטפליקס.
ביקורות

מבקר כתב על הסרט "אל תדלגו על זה!", כי "הקרב הנשכח הוא סרט מלחמה פצוע הדוק שעובד"; הוספת הסרט מכסה סכסוך של מלחמת העולם השנייה ש"לא זכה להתייחסות".
הערות שוליים

↑  Clarke, Stewart (11 בנובמבר 2019). "Netflix Boards Its First Dutch Film, War Movie 'The Battle of the Scheldt'". Variety. נבדק ב-21 במרץ 2021. {{cite journal}}:  (עזרה)
↑  Séveno, Victoria (13 בדצמבר 2020). "The Forgotten Battle: One of the most expensive Dutch films ever made". I Am Expat. נבדק ב-21 במרץ 2021. {{cite journal}}:  (עזרה)
↑  "The forgotten battle". Pavillon du Zoute. נבדק ב-21 במרץ 2021. {{cite web}}:  (עזרה)
↑  "Eerste trailer De Slag om de Schelde is adembenemend". RTL Nieuws (בהולנדית). 16 בנובמבר 2020. נבדק ב-21 במרץ 2021. {{cite web}}:  (עזרה)
↑  "Slag om de Schelde komt zo snel mogelijk uit". RTL Boulevard (בהולנדית). 6 בינואר 2021. נבדק ב-21 במרץ 2021. {{cite web}}:  (עזרה)
↑  "Première De Slag om de Schelde". Bios Agenda (בהולנדית). 17 בדצמבר 2020. נבדק ב-21 במרץ 2021. {{cite web}}:  (עזרה)
↑   High on Films review
הערוץ הישראלי

| --- | --- |

 פרטי הערוץ
 מדינה:  ישראל ישראל
 קטגוריה:  ערוץ תוכן ישראלי
 סוג:  ערוץ טלוויזיה
 תאריך השקה:  2001
 בעלות:  פרטית
 שפה:  עברית ואנגלית
 משרד ראשי:  ניו יורק
 אזור קליטה:  אוסטרליה, קנדה, קוסטה ריקה, פנמה, אירופה, צרפת, גרמניה, ספרד, איטליה, בולגריה, אנגליה, בלגיה, רומניה, מקסיקו, ניו זילנד, פנמה, ונצואלה, ארצות הברית, גינאה וליבריה
 http://www.tin.tv
The Israeli Network, המכונה גם הערוץ הישראלי הוא ערוץ טלוויזיה בינלאומי פרטי, אשר הושק בספטמבר 2001.
הערוץ משדר תכנים שונים מישראל, בהם סדרות טלוויזיה, מהדורות חדשות, תוכניות אקטואליה, שידורי ספורט, תוכניות אירוח ותוכניות מוזיקה ישראליות, אשר מיועדת לאוכלוסייה הישראלית ויהודית ברחבי העולם.
רוב התכנים המשודרים בערוץ הם תוכניות אשר נרכשו מרשתות טלוויזיה שונות בישראל, בהם כאן 11, קשת 12, רשת 13, עכשיו 14, ערוץ 8, כאן חינוכית, ערוץ 24, ערוץ הילדים, הופ! וערוץ הספורט.
הערוץ נקלט באמריקה (בארצות הברית באמצעות חברות הלוויין Verizon Communication‏, Comcast‏, Cablevision ‏ו-Dish Network, ובקנדה באמצעות חברות הכבלים Bell Fibe TV ו-Rogers Cable), ברחבי אירופה, בדרום אפריקה, באוסטרליה, באזור הים הקריבי של אמריקה הלטינית ובמזרח התיכון.
הפארק הלאומי איי התעלה

| --- | --- |
קו החוף הפראי של איי התעלה, קליפורניה
קו החוף הפראי של איי התעלה, קליפורניה
 מידע כללי
 תאריך הקמה:  5 במרץ 1980
 מבקרים בשנה:  364,807 (נכון ל־2016)
 גוף מנהל:  שירות הפארקים של ארצות הברית
 נתונים ומידות
 שטח:  1,009.94 קמ"ר
 מיקום
 מדינה:  קליפורניה בארצות הברית
 מיקום:  מחוז סנטה ברברה 
 קואורדינטות:  34°00′N 119°24′W﻿ / ﻿34°N 119.4°W﻿ / 34; -119.4
 Channel Islands National Park
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הפארק הלאומי איי התעלה(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הפארק הלאומי איי התעלה(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהפארק הלאומי איי התעלה(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהפארק הלאומי איי התעלה
 
מפת איי התעלה של קליפורניה
המגדלור ההיסטורי של אנאקפה
הפארק הלאומי איי התעלה (באנגלית: Channel Islands National Park) הוא פארק לאומי של ארצות הברית הכולל חמישה מתוך שמונת איי התעלה מול חופה של מדינת קליפורניה באוקיינוס השקט. אף שהאיים קרובים לחוף המאוכלס בצפיפות של דרום קליפורניה, בידודם שמר עליהם יחסית מפיתוח. הפארק מכסה שטח בן 1,009.94 קילומטרים רבועים, שמתוכם 319.78 קילומטרים רבועים שייכים לממשל הפדרלי. 76% משטח האי סנטה קרוז, האי הגדול ביותר בתחומי הפארק, שייכים ל-"החברה לשימור הטבע" (The Nature Conservancy), ארגון לשמירת הסביבה המנהל שטח זה.
בפארק הלאומי איי התעלה קיים מגוון נרחב של משאבי טבע ותרבות. הוא החל כמונומנט לאומי ב-26 באפריל 1938, הורחב לשמורת ביוספרה לאומית ב-1976 וקודם למעמד של פארק לאומי ב-5 במרץ 1980. אזור שימור נוסף, המקלט הימי הלאומי איי התעלה (Channel Islands National Marine Sanctuary), מקיף את מי הים שישה מיל ימי מסביב לפארק הלאומי איי התעלה.
גאוגרפיה

האיים שבתוך הפארק משתרעים לאורך חופה של דרום קליפורניה מפוינט קונספשן (Point Conception) סמוך לסנטה ברברה עד סן פדרו, פרוור של לוס אנג'לס. מטה הפארק ומרכז המבקרים שוכנים בעיר ונטורה שביבשת.
הפארק משתרע על שטח של 1,009 קילומטרים רבועים, שמחציתם בים, וכולל את האיים:
סן מיגל – 37 קילומטרים רבועים
סנטה קרוז – 245 קילומטרים רבועים, 76% בבעלות ארגון "החברה לשימור הטבע" (The Nature Conservancy) ו-24% שייכים לפארק הלאומי.
סנטה רוזה – 213 קילומטרים רבועים
סנטה ברברה 2.6 קילומטרים רבועים
אנאקפה – 2.8 קילומטרים רבועים
גאוגרפיה > אקלים

האקלים הוא ים-תיכוני (Csb על פי שיטת קפן) כשהחורפים קרירים וגשומים, והקיצים יבשים וחמימים, כאשר הים הקר מסביב ממתן את הטמפרטורות בקיץ. כמות המשקעים הממוצעת השנתית היא 355 מילימטרים, אבל כתלות במבנה הטופוגרפי יכולה כמות המשקעים לנוע מפחות מ-250 מילימטרים ועד 500 מילימטרים. 95% מהגשמים יורדים בין נובמבר לאפריל, כשינואר ופברואר הם החודשים הגשומים ביותר (45% ממוצע השנתי). מרבית הגשמים יורדים במהלך סופות גדולות שנמשכות כמה ימים. העונה היבשה נמשכת ממאי לאוקטובר כשיוני, יולי ואוגוסט הם החודשים היבשים ביותר (1% מהממוצע השנתי). ערפל הוא תופעה נפוצה מאוד באיים בייחוד באביב ובקיץ. הטמפרטורות בחורף הן בין 11.6°C ל-15°C, ובקיץ הן בין 16.7°C ל-21°C.
צמחייה ובעלי חיים

בתחומי הפארק נמנו יותר מ-2,000 מינים של צמחים ובעלי חיים.
צמחייה ובעלי חיים > צמחים

שירות הפארקים מחלק את חגורות הצמחייה השונות באיים לחמש חברות:
חזזיות – כארבע מאות מינים של חזזיות גדלים באיים, כרבע ממספר המינים של חזזיות בקליפורניה. באי סנטה רוזה לבדו נמנו למעלה מ-300 מינים. ב-2007 גילה קרי קנודסן, חוקר מאוניברסיטת קליפורניה בריברסייד, מין חדש של חזזית וקרא לו Caloplaca obamae לכבודו של הנשיא ברק אובמה.
ערבות עשב (Grasslands) – חברת הצומח הנפוצה ביותר באיים. ערבות עשב מצויות בכל האיים, בייחוד במדרונות הפונים אל החוף ששימשו בעבר כשטחי המרעה העיקריים. מרבית הצמחים בחברה זו הם מינים זרים (מיובאים או פולשים) וכוללים בין השאר ברומית דו-אבקנית (Bromus diandrus), שיבולת-שועל שוטה (Avena fatua), זון רב-פרחים (Lolium multiflorum), ברומית ספרדית (Bromus madritensis Rubens) ושעורת העכבר (Hordeum murinum). גם מינים מקומיים גדלים בערבות העשב, אם כי הם נפוצים פחות, ובהם: תת-המין Bloomeria crocea crocea (באנגלית golden star)‏, Dichelostemma capitatum‏ (wild hyacinth)‏, Layia platyglossa‏ (tidy tip)‏ ונורית קליפורנית (Ranunculus californicus). לעיתים משתלבים בערבות העשב עצים כדוגמת אוג תמים (Rhus integrifolia) או אלונים המעידים ככל הנראה על הצמחים המקוריים בחברה זו.
שיחי המרווה החופיים (Coastal Sage Scrub) – חברה זו נפוצה בכל האיים, אם כי פחות מערבות העשב, בייחוד במורדות הדרומיים, הצחיחים יותר. חברה זו נפגעה בעבר מעשרות שנות מרעה, ולכן רק אזורים שלא נפגעו, בעיקר באי סנטה קרוז, מייצגים חברה זו היטב. סבך שיחים בגובה העולה על מטר, שכמעט שלא ניתן לעבור דרכו. המינים בחברה זו כוללים: לענה קליפורנית (Artemisia californica), אנצליה קליפורנית (Encelia californica), אוג תמים (Rhus integrifolia) ומרווה דבשית (Salvia mellifera). צמחים בולטים במקומות מסוימים הם אנדמיים לאי שבו הם גדלים כדוגמת מין הלענה Artemisia nesiotica. צמחים אלו מתאפיינים בהתאמה לסביבות צחיחות ובמערכת שורשים עמוקה שנועדה לספוג לחות ובמקביל שומרת על הקרקע מסחיפה.
צ'פארל (Chaparral) – צ'פארל הוא הכינוי המקומי לחברת הצומח של שיחים מעוצים המותאמים היטב לאקלים הים-תיכוני, הגדלה בעיקר בקליפורניה ובצפון באחה קליפורניה. חברה זו מצויה בפארק בשלושת האיים הגדולים: סנטה רוזה, סנטה קרוז וסן מיגל. בניגוד לחברת שיחי המרווה החופיים השיחים בצ'פארל הם ירוקי-עד. השיחים בחברה זו מסתמכים על שריפות על מנת לשגשג. מינים רבים זקוקים לעשן, חום או אפר על מנת לנבוט. השריפות לא צריכות להיות תכופות, זרעים של המין הטרומליס קטלבי (Heteromeles arbutifolia) חייבים לשהות קבורים לפחות 30 שנים מתחת לפסולת העלים על מנת לנבוט, ודבר זה לא היה מתאפשר אלמלא אש המכלה את פסולת העלים בתוך 30 שנים אלו. בין המינים הכלולים בחברה זו: Adenostoma fasciculatum fasciculatum (באנגלית chamise)‏, Arctostaphylos insularis‏ (Santa Cruz Island manzanita)‏ וצרקוקרפוס שדרי (Cercocarpus betuloides).
חורשות (Woodlands) – חורשות, בהם העצים הם המין הדומיננטי, נדירות למדי ומצויות בעיקר בסנטה רוזה וסנטה קרוז. חורשות אלו גדלות בעיקר במורדות הצפוניים המוצלים יותר. בין המינים הגדלים בחורשות אלו מיני האלון: Quercus agrifolia (באנגלית Coast live oak)‏ ו-Quercus tomentella‏ (Island oak) ומיני האורן Pinus muricata‏ (Bishop pine) ואורן טוריי (Pinus torreyana).
צמחייה ובעלי חיים > בעלי חיים

דו-חיים - מין הסלמנדרה Batrachoseps pacificus (באנגלית Channel Island slender salamander) האנדמית לאיים ומין האילנית Pseudacris Hypochondriaca (באנגלית Baja California Treefrog).
זוחלים - לטאה דוקרנית מערבית של איי התעלה (Sceloporus occidentalis becki), תת-מין אנדמי לאיי התעלה, לטאה מכותמת-צד (Uta Stansburinia), קמטן האליגטור הדרומי (Elgaria multicarinata), ותת-המין נחש גופר של האי סנטה קרוז (Pituophis catenifer pumilis) של נחש גופר פסיפי האנדמי לאיים סנטה קרוז וסנטה רוזה.
עופות
עופות יבשתיים - עיט זהוב, עורב שחור, עיטם לבן-ראש, מין שהושב לאיים לאחר שהוכחד משם בעבר, תת-המין Oreothlypis celata sordida של סבכי העולם החדש (באנגלית orange-crowned warbler), תת-המין Empidonax difficilis insulicola של טירן (Pacific slope flycatcher), תת-המין האמריקני Falco peregrinus anatum של בז נודד ותת-המינים Aimophila ruficeps obscura‏ (rufous-crowned sparrow) ו-Pipilo maculates megalonyx‏ (spotted towhee) של גיבתוניים. בין העופות האנדמיים לאיים: תת-המין Thryomanes bewickii nesophilus של גדרון בוויק, תת-המין Melospiza melodia graminea של גיבתון (Channel Islands Song Sparrow), תת-המין Eremophila alpestris insularis של צחיחנית החרמון (horned lark), תת-המין Carpodacus mexicanus frontalis של ורדית מקסיקנית (House Finch), תת-המין Lanius ludovicianus anthonyi של חנקן לודוויקיאנוס (island loggerhead shrike) ומין העורבני Aphelocoma insularis‏ (island scrub-jay), האנדמי לאי סנטה קרוז. תת-המין Selasphorus sasin sedentariusis של קוליברי חלודי (Allen's hummingbird) שהיה פעם אנדמי לאיים התפשט משנות ה-60 של המאה ה-20 לפרוורי לוס אנג'לס.
עופות ימיים - שחף מערבי, שקנאי חום, מין היסעורון Oceanodroma homochroa, אלקית קסין (Ptychoramphus aleuticus), קורמורן ברנדט (Phalacrocorax penicillatus), קורמורן מצויץ (Phalacrocorax auritus), קורמורן פלגאי (Phalacrocorax pelagicus), תת-מין של אוריה מצויה (Uria aalge californica), גולמט יונתי (Cepphus columba), מורלט סקריפס (Synthliboramphus scrippsi), שלצדף שחור (Haematopus bachmani) וחופמי אלכסנדרי (Charadrius alexandrinus).
יונקים - חמישה עשר מינים של יונקים חיים על האיים, אחד עשר מתוכם הם עטלפים, בהם מין הנשפון הנדיר Corynorhinus townsendii (באנגלית Townsend's big-eared bat). המינים הנוספים הם מין המכרסם הקטן Reithrodontomys megalotis (באנגלית Western harvest mouse), אוגר יערוני (Peromyscus maniculatus), בואשן מצחין של איי התעלה (Spilogale gracilis amphiala) ושועל איים אפור. שלושת האחרונים אנדמיים לאיי התעלה. יונקים נוספים שוכנים בים וחלקם עולים על החוף (בייחוד באי סן מיגל) למטרות רבייה וגידול צאצאים וכוללים: אריה ים קליפורני, פוקת המפרץ, פיל ים צפוני, דוב ים צפוני, דוב ים גואדלופה, אריה ים שטלר, לווייתן אפור, לווייתן גדול-סנפיר ולווייתן כחול.
תיירות ונופש

מספר המבקרים השנתי הממוצע במרכז המבקרים של הפארק על היבשת היה סביב 300,000 בתקופה מ-2007 עד 2016, כשב-2016 היו 364,807 מבקרים. מרכז המבקרים שוכן בכפר ונטורה הרבור (Ventura Harbor Village). מרכז המבקרים כולל כמה תערוכות המספקות מידע על כל חמשת האיים, צמחייה מקומית, בעלי חיים ימיים והיסטוריה תרבותית. כמו כן, המבקרים יכולים ליהנות מסרט קצר, ללא תשלום, המעביר סקירה של כל חמשת האיים. מרכז המבקרים פתוח מדי יום, למעט חג ההודיה וחג המולד. באיים עצמם יש מעט מבקרים. כ-30,000 שטים לאיים, ו-60,000 נוספים השטים אל הים הסובב את האיים בלבד. אף שמרבית המבקרים מגיעים בקיץ, מגיעים מבקרים גם בחורף ובאביב על מנת לצפות בלווייתנים באפורים הנודדים דרומה ובפריחה המרהיבה של פרחי הבר. הסתיו הוא זמן מצוין להגיע לפארק, כמו גם לצלול במימיו. הימים הם בדרך כלל שמשיים, עם רוחות מינימליות ומי האוקיינוס הם אז צלולים. מחנאות היא פעילות פופולרית על האי סנטה קרוז, כשהמבקרים המגיעים אל "פריזונרס הרבור" (Prisoners Harbor - נמל האסירים) על החוף הצפוני, ולנים בעמק שמעבר לרכס. מרכז מבקרים חדש נפתח ב"סקורפיון רנץ'" (Scorpion Ranch - חוות העקרב) על האי סנטה קרוז ב-6 באפריל 2009.
הפארק הלאומי איי התעלה מציע מגוון רחב של פעילויות נופש, שיט קיאקים דרך מערות הים הוא אחד הפופולריים ביותר. תרמילאות, מחנאות, סיורים רגליים ביום, צלילת סקובה ודיג באמצעות רובה צלצל הם בין הפעילויות הזמינות למבקרים. הפארק הלאומי איי התעלה ידוע במספר גדול של מכלולים של מערות ים יפות. האזור המבוקש ביותר בפארק כתלות בתנאי האוקיינוס וזמינות המעבורת הוא מעגן סקורפיון (Scorpion Anchorage) על האי סנטה קרוז, הן עבור מבקרים ליום אחד, והן עבור מבקרים המתכוננים ללון באתר המחנאות. מומלץ לאורחים לא מנוסים לנקוט זהירות בעת ביקור בפארק הלאומי עקב שינוי תנאי האוקיינוס במערכת האקולוגית הייחודית הזו. שירות הפארקים הלאומיים מסמיך מספר קטן של חברות המספקות הדרכה ומוכרות ציוד.
הערות שוליים

1 2  Channel Islands NP
1 2  National Park Service Land Resources Division Listing of Acreage
↑  "Santa Cruz Island". National Park Service.
↑  Establishing Channel Islands National Park
↑  96th U.S. Congress. "An Act  To establish the Channel Islands National Park, and for other purposes" (pdf).
↑  The Pygmy Mammoth
↑  Arlington Springs Man
↑  Native Inhabitants
↑  People
↑  Chinese Abalone Fishermen
↑  Channel Islands National Park Timeline
↑  weather
↑  Carlson, Cheri (6 במרץ 2015). "Lookout tower gives glimpse underwater as Channel Islands park turns 35". Ventura County Star. {{cite web}}:  (עזרה)
↑  Lichens
↑  Grasslands
↑  Coastal Sage Scrub
↑  Chaparral
↑  Woodlands
1 2 3  Terrestrial Animals
↑  Landbirds
↑  Seabirds & Shorebirds
↑  Marine Mammals
↑  Channel Islands National Park Basic Information
↑  Boating
↑  Public to Enjoy New Visitor Center and Exhibits on Santa Cruz Island
↑  Visitor Services List
נקודת אינספירשן – האי אנאקפה
| --- | --- |
בקרת זהויות :  NLI: 987007284940005171  GND: 4563978-4  ISNI: 0000 0004 4660 0781  LCCN: n2005055455  VIAF: 126878387   WorldCat (עם VIAF): 126878387 
קשת טבעית סמוך לאי אנאקפה
פריחה של Coreopsis gigantea באנאקפה
עצי אלון מהמין Quercus tomentella באי סנטה רוזה
שועל איים אפור
דולפינים ליד האי אנאקפה
בשביל המוביל מאתר המחנאות אל חוף האי סן מיגל
מערת ים בצוקים של סנטה קרוז
הרגשת נידה

| --- | --- |
 תלמוד בבלי:  תלמוד בבלי, מסכת נידה, דף נ"ז, עמוד ב'
 משנה תורה:  משנה תורה לרמב"ם, ספר קדושה, הלכות איסורי ביאה, פרק ט', הלכה י"ט
 שולחן ערוך:  שולחן ערוך, יורה דעה, סימן ק"צ, סעיף א'
 
בהלכות נידה, הרגשת דם היא הרגשת יציאת הדם הווסתי מהרחם, שנזכרת בתלמוד כתנאי להחלת טומאת נידה מדאורייתא על האשה.
לרוב השיטות זהו תנאי הכרחי לגרום לתחולת טומאה זו על אישה שמצאה כתם על בשרה או בגדיה, ולמקצת השיטות זהו אמצעי ווידוא שהדם אכן יצא מהרחם, אולם כשיש ודאות שהדם מהרחם בדרך אחרת, הטומאה מהתורה חלה גם ללא ההרגשה.
המקור לכלל

המקור לכלל זה מתבסס על הפסוק ”וְאִשָּׁה כִּי תִהְיֶה זָבָה דָּם יִהְיֶה זֹבָהּ בִּבְשָׂרָהּ שִׁבְעַת יָמִים תִּהְיֶה בְנִדָּתָהּ וְכָל הַנֹּגֵעַ בָּהּ יִטְמָא עַד הָעָרֶב” (ספר ויקרא, פרק ט"ו, פסוק י"ט) אותו דרש האמורא שמואל במסכת נידה: ”אמר שמואל: בדקה קרקע עולם וישבה עליה ומצאה דם עליה - טהורה, שנאמר: "בִּבְשָׂרָהּ" - עד שתרגיש בבשרה”. כלומר המילה "בבשרה" באה ללמד כי דווקא אם היא חשה בבשרה בנביעת הדם, היא טמאה.
בתלמוד הוסבר כי שמואל בא לפרש את הדין מדאורייתא,
אולם מדרבנן תיקנו שתהא טמאה, ונחלקו הראשונים אם זו תקנה לטמא גם דם שהגיע שלא בהרגשה (תוספות), או שחכמים תיקנו לחשוש שמא הרגישה ולא שמה לב להרגשתה (רש"י).
בפרשנות דברי שמואל קיימות שתי אפשרויות, אם מדובר בגזירת הכתוב או בסברא:
לפי אפשרות אחת, מדובר בגזירת הכתוב שאין דם נידה גורם לאשה טומאה עד שתרגיש ביציאתו, וגם אם ברור שהדם יצא מבשרה אין היא טמאה עד שתרגיש ביציאתו[דרוש מקור].
אפשרות שנייה היא שמדובר בקביעה של התורה לפיה אין לחשוש שמא הדם בא מהאשה אלא אם כן התלוותה אליו הרגשה, וכלשון הרמב"ם: ”שחזקת הדם - בא בהרגשה”. כדעה זו סבור התוספות רי"ד הקובע שכוונת דברי שמואל שגם אם בדקה את המקום שבו ישבה ונמצא נקי ואחר כך מצאה שם דם, שהיא טהורה משום שללא הרגשה אנו מטילים ספק במהימנות הבדיקה - "אימר לא בדקה יפה" (אולי לא בדקה כראוי). כמו כן התוספות רי"ד קובע שבמקרה שלפי הכלל "הלך אחר הרוב" ניתן לקבוע שהאישה טמאה, כגון אם רוב ימיה של האישה היא טמאה על ידי ראייה שאליה התלוותה הרגשה, אז אם נמצא כתם על בשרה יש להניח שעל אף שהפעם לא הרגישה - היא טמאה. דברים דומים מצויים בשו"ת מהר"ח אור זרוע  בשם רבנו עובדיה.
סוגי ההרגשות

במשנה ובתלמוד לא מבואר מהי בדיוק ההרגשה המחילה טומאת נידה מהתורה על האשה הרואה את דם הווסת. בפועל, הוצעו שלושה זיהויים עיקריים להרגשה:
בעל תרומת הדשן כותב שההרגשה האוסרת היא הרגשת "פתיחת המקור" כלומר היפתחות צוואר הרחם לשם הוצאת הדם, דבריו הועתקו בשולחן ערוך.
יש מהאחרונים שלמדו מדברי הרמב"ם שתחושת זעזוע הגוף כדוגמת הזעזוע הנרגש בעת הטלת שתן, היא ההרגשה האוסרת.
הרב יחזקאל לנדא בעל הנודע ביהודה חידש שגם תחושת הדם הזב בנרתיק ("זיבת דבר לח") נחשבת להרגשה האוסרת.
ביחס להרגשה השלישית (זיבת דבר לח) ישנה מחלוקת אחרונים האם תחושה זו נחשבת להרגשה האוסרת או לא. יש המצדדים כדעת הנודע ביהודה שזו הרגשה האוסרת, יש אומרים שזו לא הרגשה האוסרת, ויש מפשרים ואומרים שאם התחושה היא שהדם זב מצוואר הרחם לנרתיק - הוא נחשב להרגשה אוסרת, אך אם הוא זב בחלל הנרתיק - לא[דרוש מקור]. ויש שאף סוברים שכך היא דעתו של הנודע ביהודה.
על פי שיטת הקדמונים הרגשת הנידה היא הרגשת 'זיבת דבר לח' שכתב הנודע ביהודה, בעת יציאת הדם אל הפרוזדור.
כיום

במהלך שלוש מאות השנים האחרונות נפוצה בקרב הפוסקים הטענה שנשים אינן מרגישות את יציאת הדם. ככלל, הפוסקים נחלקו לשתי סיעות מרכזיות:
יש הסוברים שכיום אצל רוב הנשים אין מצויה ההרגשה שמוזכרת בדברי התלמוד, יש המסבירים זאת בחולשה שירדה לעולם וכתוצאה מכך התמעטה יכולת הנשים להרגיש הרגשות דקות כאלו. בעקבות זאת, קובע הרב יוסף שלום אלישיב, כי כיום כל הנשים טמאות מהתורה, מכיוון שהתורה לא דרשה הרגשה כדי לקבוע טומאה, אלא שכאשר אישה שדרכה להרגיש ביציאת הדם מגופה אינה מרגישה זאת - אין זו דרך ראיה. על כן, כיום שדרך הנשים לא להרגיש ביציאת הדם, שוב אין בכך ראיה שלא כדרכה, ועל כן האישה טמאה מהתורה.
לעומת זאת דעות אחרות קובעות שגם בזמן הזה הנשים מרגישות, הערוך השולחן קובע שהנשים מרגישות כשיוצא דם מגופן בדומה להרגשת הגוף לפני שיוצאים ממנו מי רגליים, ולפי המהר"ם שיק ההרגשה היא הרגשה כללית - גופנית רעה הקיימת גם כיום, כך גם פוסק הציץ אליעזר, גם הרב משה פיינשטיין קובע שהנשים מרגישות לפני יציאת דם נידה מגופן אלא שמיעוטן אינן בקיאות להבין את טיב ההרגשה.
לאחרונה נמצאו סימוכין לסיעה השנייה, במחקר שבדק את נפוצות ההרגשות השונות בקרב נשים ומצא כי עשרות אחוזים מן הנבדקות מדווחות על הרגשות מסוגים שונים.